SL Uradni list Evropske unije C 171/11

OBVESTILO O VLOGI ZA DOVOLJENJE ZA ISKANJE TEKOČIH IN PLINASTIH OGLJIKOVODIKOV, IMENOVANO MASSERIA FRISELLA’ LICENCE

DEŽELNI ODBOR ZA ENERGIJO IN JAVNE STORITVE – DEŽELNI ODDELEK ZA ENERGIJO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2012/C 171/08

Podjetje Enel Longanesi Developments s.r.l. s sedežem na via Dalmazia 15, 00198 Rim, Italija (davčna številka in št. DDV 10708691000, registrirano pri rimski trgovinski zbornici pod številko 1250942), je 17. avgusta 2011 pri Deželnem odboru za energijo in javne storitve, Via Ugo La Malfa 87/89, 90146 Palermo, Italija(ki je pristojni organ za dodelitev rudarskih pravic na Siciliji), predložilo vlogo za dovoljenje za iskanje tekočih in plinastih ogljikovodikov, imenovano dovoljenje „Masseria Frisella“, na območju 68 166 ha (681,66 km2) v naslednjih občinah pokrajin Agrigento, Palermo in Trapani v zahodni Siciliji: Montevago, Santa Margherita Belice (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello in San Giuseppe Jato (Palermo), Alcamo, Gibellina, Poggioreale in Salaparuta (Trapani). Na zahodu območje meji na območje, ki ga pokriva dovoljenje za iskanje tekočih in plinastih ogljikovodikov „Vita“, ki ga ima podjetje Edison SpA, na jugu, zahodu in severu pa na nezasedena območja in je bilo na vzhodu prostovoljno omejeno, da ne bi vplivalo na območja, pomembna za Skupnost, in sicer „Boschi Ficuzza e Cappelliere, Vallone Cerasa, Castagneti Mezzojuso“, „Rocca Busambra e Rocche di Rao“ in „Monti Barracù e Cardellia, Pizzo Cangialosi e Gole del Torrente Corleone“.

Območje, ki je predmet vloge za dovoljenje, ima obliko nepravilnega šesterokotnika znotraj neprekinjene črte med točkami A, B, C, D, E, F in G.

Te točke so opredeljene, kot sledi:

A. Točka na 295 metrih nadmorske višine (SZ del C. Polizzi), JV od naselja Alcamo, ki sovpada s točko B dovoljenja za iskanje tekočih in plinastih ogljikovodikov „Vita“ podjetja Edison SpA.

B. Točka na 716 metrih nadmorske višine (JZ del Masserie Rosselle), približno 5 km zahodno od naselja Marineo.

C. Točka na 609 metrih nadmorske višine (La Guglia), zaznamovana s stebrom iz apnenčaste breče približno 1 km SZ od naselja Ficuzza.

D. Točka na 484 metrih nadmorske višine (severni del Masserie Magione) v okolišu Contrada Magione.

E. Točka na 366 metrih nadmorske višine (južni del Ponta Alvano) v okolišu Alvano.

F. Točka na 70. km ceste SS 188 (kilometrski kamen) v Contradi Calliali, SZ od naselja Montevago.

G. Točka na 2. km ceste SP 19 (kilometrski kamen) med občinama Ruderi di Salaparuta in Salaparuta, ki sovpada s točko C dovoljenja za iskanje tekočih in plinastih ogljikovodikov „Vita“ podjetja Edison SpA.

Zemljepisne koordinate

Točka S. zemljepisna širina V. zemljepisna dolžina (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije; vloge, prejete po navedenem roku, ne bodo obravnavane. Odlok o izdaji dovoljenja za iskanje bo izdan v šestih mesecih od skrajnega roka za predložitev konkurenčnih vlog. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in natančno določena v navedenem zakonu dežele Sicilije št. 14 z dne 3. julija 2000 (objavljenem v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo, Deželni oddelek za industrijo in rudarstvo,Via Ugo La Malfa 101, 90146 Palermo, Italija, kjer je na vpogled zainteresiranim stranem.